Håndball-EM 2020 for kvinner

Håndball-EM for kvinner 2020 var det 14. europamesterskapet i håndball for kvinner og ble arrangert i Danmark i desember 2020. Opprinnelig ble arrangementet tildelt Danmark og Norge under European Handball Federations kongress i Dublin 20. september 2014, men 16. november 2020 måtte Norge si fra seg arrangørjobben på grunn av covid-19-pandemien.

Opprinnelig skulle mesterskapet bli spilt i Herning og Frederikshavn i Danmark, og Oslo, Stavanger og Trondheim i Norge. 23. november 2020 ble det bekreftet at kampene som opprinnelig skulle spilles i Norge, skulle spilles i Jyske Bank Boxen i Herning og i Sydbank Arena i Kolding.

Norge ble europamestre for 8. gang etter å ha gått gjennom turneringen med åtte strake seire. De vant over regjerende mestre Frankrike 22–20 i finalen. Kroatia tok landets første medaljer i internasjonal kvinnehåndball ved å slå vertsnasjonen Danmark i bronsefinalen.

Arenaer
Opprinnelig var det planlagt at mesterskapet skulle avvikles i fem arenaer i fem byer; Herning og Fredrikshavn i Danmark og Oslo, Stavanger og Trondheim i Norge. Den 8. september 2020 vedtok forbundsstyret i NHF at alle kampene i Norge skal spilles i Trondheim Spektrum i Norge, med færre tilskuere og samlet i en by for å minimere utgifter, reiser, logistikk og smitterisiko grunnet covid-19-pandemien. Den 16. november 2020 annonserte Norges håndballforbund at EM ikke kunne spilles i Norge grunnet tiltakene innført av norske myndigheter, og det ble deretter arbeidet for å arrangere hele mesterskapet i Danmark.

På Danmarks side annonserte Danmarks håndballforbund og EHF 6. november 2020 at det ikke kunne spilles kamper i Frederikshavn, grunnet stengingen av samfunnet i Nordjylland i forbindelse med koronaviruspandemien. Alle kampene ble flyttet til Herning. Den 23. november 2020 ble det bekreftet at Danmark skulle arrangere hele mesterskapet, og at kampene i innledende runde og hovedrunden som skulle spilles i Trondheim, skulle spilles i Sydbank Arena i Kolding. Det var maksimalt tillatt 500 tilskuere på kampene, i henhold til Danmarks protokoll for toppidrett under pandemien.

Kvalifisering

Kvalifiserte nasjoner
EHF avlyste kvalifiseringen til mesterskapet grunnet Koronaviruspandemien i 2019–2020, og besluttet at lagene som deltok i mesterskapet i 2018, ville få de resterende plassene i mesterskapet i 2020.

Innledende runde

Gruppe A

Gruppe B

Gruppe C

Gruppe D

Hovedrunden

Gruppe I

Gruppe II

Sluttspillet

Kamp om 5.-plassen

Semifinaler

Bronsefinale

Finale

Plassering og statistikk

Sluttplassering

All-starlag
All-starlaget og individuelle priser ble annonsert 20. desember 2020:

|}

Toppscorer 
Oppdatert .

Beste målvakt 
Oppdatert .

Se også 
 Håndball-EM 2020 for menn

Referanser

Eksterne lenker
 Håndball-EM for kvinner 2020 

 
Sport i Danmark i 2020